Телебез чуарланганнан-чуарлана, пычранганнан пычрана бара

	Балалар үстергәндә бер уен уйлап тапкан идек. Өйдә чип-чиста татарча гына сөйләшергә! Русча сүзләр кыстырып сөйлә­шәсең икән, җәза бирелә: йә идән, йә савыт-саба юасың. Өйдә иң күп сөйләшүче буларак, күпчелек үземә кала иде җәза үтәү. Шулай да кызык иде! 	 Ме­нә сөйләшеп кара әле син “ну”, “кәнишне”, пылесосить иттем” һәм башка шундый сүзләрне кыстырмыйча. Күпләребез үзен ана телен яхшы белә дип исәпли. Ә телебез чуарланганнан-чуарлана, пычранганнан пычрана бара. Соңгы арада теле-радио тапшыруларда, концертлар вакытында еш кына бер сүзне бик яратып кулланалар. “Легенда”. Салават — легенда, Хәния — легенда, Илһам абый, Әлфия апаларны әйтеп тә тормыйм инде. Хәтта “Айфара” ансамб­лен дә “Легенда!” дип атап сәхнәгә чыгаралар бит. 
	Раушания ШӘЯХМӘТОВА	
Татарстан яшьләре

	№ --- | 25.03.2021	


